CELEX: 62006CO0273
Language: da
Date: 2007-01-26 00:00:00
Title: Kendelse afsagt af Domstolens (Syvende Afdeling) den 26. januar  2007. # Auto Peter Petschenig GmbH mod Toyota Frey Austria GmbH. # Anmodning om præjudiciel afgørelse: Handelsgericht Wien - Østrig. # Procesreglementets artikel 104, stk. 3, første afsnit - konkurrence - forhandleraftale vedrørende motorkøretøjer - gruppefritagelse - forordning (EF) nr. 1475/95 - artikel 5, stk. 3 - leverandørens ophævelse - ikrafttræden af forordning (EF) nr. 1400/2002 - nødvendigheden af en reorganisering af distributionsnettet. # Sag C-273/06.

Domstolens kendelse (Syvende Afdeling) af 26. januar 2007 – Auto Peter Petschenig mod Toyota Frey Austria
      (sag C‑273/06)
      »Procesreglementets artikel 104, stk. 3, første afsnit – konkurrence – forhandleraftale vedrørende motorkøretøjer – gruppefritagelse – forordning (EF) nr. 1475/95 – artikel 5, stk. 3 – leverandørens ophævelse – ikrafttræden af forordning (EF) nr. 1400/2002 – nødvendigheden af en reorganisering af distributionsnettet«
      Konkurrence – aftaler – forbud – gruppefritagelse – aftaler vedrørende biler – ikrafttræden af forordning nr. 1400/2002 (art. 81, stk. 1, EF; Kommissionens forordning nr. 1475/95, art. 5, stk. 3, første
         afsnit, første led, og forordning nr. 1400/2002, art. 10) (jf. præmis 22-28 og 31-38 samt domskonkl. 1 og 2)
      
      Angående 
      
         Anmodning om præjudiciel afgørelse – Handelsgericht Wien – fortolkning af artikel 5, stk. 3, første afsnit, første led, i
                  Kommissionens forordning (EF) nr. 1475/95 af 28. juni 1995 om anvendelse af traktatens artikel 85, stk. 3, på kategorier af
                  salgs- og serviceaftaler vedrørende motorkøretøjer (EFT L 145, s. 25) og Kommissionens forordning (EF) nr. 1400/2002 af 31.
                  juli 2002 om anvendelse af traktatens artikel 81, stk. 3, på kategorier af vertikale aftaler og samordnet praksis inden for
                  motorkøretøjsbranchen (EFT L 203, s. 30) – forhandleraftale opsiges af leverandøren med et års varsel under henvisning til,
                  at det er nødvendigt at foretage en gennemgribende reorganisering af forhandlernettet efter ikrafttrædelse af forordning (EF)
                  nr. 1400/2002.
               
            Konklusion 
      
         
                   
               
               
                  
               
               
                  Den omstændighed, at Kommissionens forordning (EF) nr. 1400/2002 af 31. juli 2002 om anvendelse af traktatens artikel 81,
                     stk. 3, på kategorier af vertikale aftaler og samordnet praksis inden for motorkøretøjsbranchen er trådt i kraft, nødvendiggør
                     ikke i sig selv en reorganisering af leverandørens forhandlernet som omhandlet i artikel 5, stk. 3, første afsnit, første
                     led, i Kommissionens forordning (EF) nr. 1475/95 af 28. juni 1995 om anvendelse af traktatens artikel [81], stk. 3, på kategorier
                     af salgs- og serviceaftaler vedrørende motorkøretøjer. Denne ikrafttræden kan imidlertid, alt efter hvorledes hver enkelt
                     leverandørs forhandlernet er organiseret, nødvendiggøre så væsentlige ændringer, at de udgør en egentlig reorganisering af
                     nævnte net som omhandlet i denne bestemmelse.
                  
               
            
         
                   
               
               
                  
               
               
                  Den omstændighed, at en leverandør efter ikrafttrædelsen af forordning nr. 1400/2002 etablerer et selektivt distributionssystem,
                     som indebærer, dels at der ikke længere påhviler forhandlerne nogen begrænsninger med hensyn til, hvor de kan sælge de af
                     aftalen omfattede varer, dels at godkendte værksteder kan begrænse deres virke til blot at omfatte reparationer og vedligeholdelse,
                     kan indebære en reorganisering af forhandlernettet som omhandlet i artikel 5, stk. 3, første afsnit, første led, i forordning
                     nr. 1475/95. Det tilkommer de nationale retter og voldgiftsretter at afgøre, hvorvidt dette er tilfældet, på grundlag af alle
                     de konkrete omstændigheder vedrørende den tvist, der foreligger til pådømmelse, og navnlig sådanne beviser, som i dette øjemed
                     er fremlagt af leverandøren.